ai4bharat/Pralekha huggingface dataset:
గిరిజన వ్యవహారాల మంత్రిత్వ శాఖ
పార్లమెంటు శీతాకాల సమావేశాల్లో ఆమోదం పొందిన మూడు ముఖ్యమైన రాజ్యాంగ  ఉత్తర్వుల సవరణ బిల్లులు మారుమూల నివసించే గిరిజన తెగలకు న్యాయం చేయటం మీదనే కేంద్ర ప్రభుత్వ దృష్టి: శ్రీ అర్జున్ ముండా
ముఖ్యాంశాలు:
పార్లమెంట్ ఆమోదం పొందిన బిల్లులుఉత్తరప్రదేశ్ కోసం రాజ్యాంగ  ఉత్తర్వు  బిల్లు, 2022తమిళనాడు కోసం రాజ్యాంగ  ఉత్తర్వు  బిల్లు, 2022కర్ణాటక కోసం రాజ్యాంగ  ఉత్తర్వు  బిల్లు, 2022
మూడు ముఖ్యమైన రాజ్యాంగ  ఉత్తర్వు సవరణ బిల్లులు పార్లమెంట్ శీతాకాల సమావేశాల్లో ఆమోదం పొందాయి.
తమిళనాడుకు సంబంధించిన రాజ్యాంగ  ఉత్తర్వు  బిల్లు, 2022 రాజ్యసభలో 22.12.2022 నాడు ఏకగ్రీవంగా ఆమోదం పొందింది. ఈ బిల్లు ఆమోదం పొందిన తరువాత నరికొరవలు, కురివిక్కారులు షెడ్యూల్డ్ తెగల జాబితాలో చేరతారు. ఈ బిల్లుకు లోక్ సభ అంతకు ముందే 15.12.2022 నాడు ఆమోదం తెలిపింది.
కర్ణాటకకు సంబంధించి రాజ్యాంగ  ఉత్తర్వు  బిల్లు, 2022 రాజ్యసభలో 22.12.2022 నాడు ఏకగ్రీవంగా ఆమోదం పొందింది. ఈ బిల్లు పార్లమెంట్ ఆమోదం పొందాక బెట్ట కురుబ అనే కాడు కురుబలు కర్ణాటకలో ఎస్టీల జాబితాలో చేరినట్టవుతుంది. ఈ బిల్లును అంతకు ముందు 2022 డిసెంబర్ 19 న లోక్ సభ ఆమోదించింది.
అంతకు ముందే, ఉత్తరప్రదేశ్ కోసం రాజ్యాంగ  ఉత్తర్వు  బిల్లు, 2022 ను రాజ్యసభ ఈ శీతాకాల సమావేశాల్లోనే ఏకగ్రీవంగా అమోదించింది. ఈ బిల్లు ఆమోదం పొందటంతో ఎస్సీల జాబితాలో ఉన్న గోండులు ఎస్టీలలో చేరటంతోబాటు ఉత్తరప్రదేశ్ కోని నాలుగు మారుమూల జిల్లాలైన సంత్ కబీర్ నగర్, కుషినగర్, ఛందౌలి, భడోహి లోని ధురియా, నాయక్, ఓఝా, పఠారి, రాజ్ గోండ్ తెగలు గిరిజనుల జాబితాలో చేరతాయి.
దీనికి సంబంధించి శ్రీ అర్జున్ ముండా మాట్లాడుతూ, “ పేదరికంలో ఉన్న గిరిజనులు, తదితర వర్గాలవారికి తగిన గుర్తింపు నిచ్చి వారి అభ్యున్నతికి పాటుపడాలని ప్రధాని నరేంద్ర మోదీ కృషి చేస్తున్నారు. అలా వెనుకబడిన వారిని వదిలేయకుండా ప్రధాన స్రవంతిలో కలపటానికి కృషి చేయాలని పిలుపునిచ్చారు. మారుమూల ప్రాంతాల్లో నివసించే గిరిజన తెగలవారికి న్యాయం చేయటమే ప్రభుత్వ లక్ష్యం. కంటికి కనిపించే స్థిరమైన ఫలితాలు రాబట్టటానికి కృషి జరుగుతోంది. అందుకే, రాజ్యాంగ స్ఫూర్తి ఆధారంగా భారతదేశణలోని అన్నీ ప్రాంతాల్లో ఉన్న లాంటివారికి ఇప్పుడు న్యాయం చేస్తున్నాం” అన్నారు.
యువజన వ్యవహారాలు, క్రీడల మంత్రిత్వ శాఖ
జర్మనీలో క్వారంటైన్లో ఉన్న బ్యాడ్మింటన్ క్రీడాకారుల ఖర్చులు భరించనున్న శాయ్
జర్మనీలో క్వారంటైన్లో ఉన్న భారత బ్యాడ్మింటన్ క్రీడాకారులు అజయ్ జయరామ్, శుభాంకర్కు అయ్యే వసతి ఖర్చులను స్పోర్ట్స్ అథారిటీ ఆఫ్ ఇండియా  భరించనుంది. నేటి  నుంచి నవంబర్ 10 వరకు ఆ ఇద్దరు క్వారంటైన్లో గడుపుతారు. ఈ 12 రోజులు హోటల్లో వసతి, భోజనానికి అయ్యే మొత్తం ఖర్చు రూ.1.46 లక్షలను శాయ్ భరిస్తుంది. ఇందులో 90 శాతం మొత్తాన్ని తక్షణం విడుదల చేస్తుంది.
సార్బ్రూకెన్లో జరుగుతున్న సార్లార్లక్స్ ఓపెన్లో అజయ్ జయరామ్, శుభాంకర్ పాల్గొనాల్సి ఉంది. అయితే, డిపెండింగ్ ఛాంపియన్ లక్ష్యసేన్తో కలిసి ఈ ఇద్దరు శిక్షణలో పాల్గొన్నారు. లక్ష్యసేన్ కోచ్ డీకే సేన్కు కొవిడ్ పాజిటివ్ అని ఈనెల 27న తేలింది. టోర్నమెంట్కు, ఇతర ఆటగాళ్లకు ఇబ్బందులు రాకుండా వెంటనే టోర్నీ నుంచి లక్ష్యసేన్ వైదొలిగారు. జర్మనీలో దిగిన తర్వాత అజయ్ జయరామ్, శుభాంకర్ నెగెటివ్గా తేలినా, లక్ష్యసేన్తో కలిసి శిక్షణ తీసుకున్న కారణంగా వీరు కూడా టోర్నీ నుంచి తప్పుకున్నారు.
ఫ్రాంక్ఫర్ట్లోని భారత రాయబార కార్యాలయంతో సాయ్ ఎప్పటికప్పుడు మాట్లాడుతూ, అజయ్ జయరామ్, శుభాంకర్ ఆరోగ్య పరిస్థితిపై ఆరా తీస్తోంది. వారికి ఎలాంటి ఇబ్బందులు రాకుండా చూస్తోంది.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
సూక్ష్మ క్రిముల సంక్రమణ వ్యాప్తి నిరోధం కోసం ప్రత్యేక పూతను అభివృద్ధి చేసిన జవహర్ లాల్ నెహ్రూ సెంటర్ ఫర్ అడ్వాన్స్ సైంటిఫిక్ రీసెర్చ్ 
శాస్త్ర సాంకేతిక విభాగంలో స్వయంప్రతిపత్తిగల సంస్థ అయిన జవహర్ లాల్ నెహ్రూ సెంటర్ ఫర్ అడ్వాన్స్ సైంటిఫిక్ రీసెర్చ్  వన్ –స్టెప్ క్యూరబుల్ యాంటీ మైక్రోబయల్ కోటింగ్ ను అభివృద్ధి చేసింది. ఇది వస్త్ర, ప్లాస్టిక్ వంటి వివిధ ఉపరితలాలపై పూత పూసినప్పుడు కోవిడ్ -19 సహా వివిధ రకాల వైరస్ లను సంహరించగలదు.
ఈ సంయోజనీయ పూత, అప్లైడ్ మెటీరియల్ మీద ఇన్ఫ్లూయెంజా వైరస్ తో పాటు అనేక రకాల వైరస్ లకు రెసిస్టెంట్ గా పని చేస్తుందని పరిశోధనా పత్రం చెబుతోంది. ఇటీవల SARS-CoV-2 వ్యాప్తి ప్రపంచం ఎప్పుడూ చూడని ప్రకంపనలు సృష్టించింది. అనేక ఉపరితలాల మీద ఈ పూత ద్వారా వాటిని నివారించవచ్చని నిరూపించబడింది.
ఈ రోజు వరకు మనకు తెలిసినంత వరకూ అన్ని రకాల వైరస్, బ్యాక్టీరియా, శిలింద్రాలను సంహరించగల సంయోజనీయ పూత లేదని పరిశోధకులు చెబుతున్నారు. వివిధ రకాల ఉపరితలాలపై పూయగల ఈ పూత, దాని సౌలభ్యం మరియు దృఢత్వం కారణంగా దీన్ని పూసేందుకు నిపుణులైన పని వారి అవసరాన్ని తగ్గిస్తుంది.అభివృద్ది చెందిన అణువులకు అతినీల లోహిత వికిరణంపై వివిధ ఉపరితలాలతో రసాయనికంగా క్రాస్ లింక్ చేసే సామర్థ్యం ఉంటుంది. పూత ఏర్పడిన తర్వాత వ్యాధి కారక క్రిములను క్రియారహితం చేసే విధంగా ఇది పని చేస్తుంది.
సూక్మక్రిములు వివిధ ఉపరితలాల మీద నిలిచిపోవడం వల్ల వివిధ అంటువ్యాధులు ప్రబలి అరోగ్యసంరక్షణ ప్రమాదంలో పడుతోంది. దీన్ని దృష్టిలో ఉంచుకుని సులభంగా అనేక ఉపరితలాల మీద వాడగల ఈ పూతను తయారు చేయడం జరిగింది.
విస్తృత శ్రేణి ద్రావకాల్లో  వాటి వాంఛనీయ ద్రావణీయతను దృష్టిలో ఉంచుకుని అణువులు రూపొందించబడ్డాయి. మనం రోజు వారీ ఉపయోగించే వివిధ వస్తువుల మీద ప్రయోగించబడ్డాయి. ఈ పూతలో ముంచిన తర్వాత అతినీలలోహిత కిరణాలు తగిలి ఆయా వస్తువుల ఉపరితలాలు యాంటీ బాక్టీరియల్, యాంటీ ఫంగల్ మరియు యాంటీ వైరల్ గా మారేలా దీన్ని తయారు చేశారు.
ప్రస్తుత కరోనా వైరస్ వ్యాప్తి నేపథ్యంలో ఇది పూర్తి స్థాయిలో విజయవంతం అయితే దీన్ని పెద్ద ఎత్తున వినియోగంలోకి తేవడానికి ప్రయత్నాలు చేయవచ్చు. ముసుగులు, చేతి తొడుగులు, గౌన్లు మొదలైన వివిధ వ్యక్తిగత రక్షణ సాధనాల మీద పూత పూయవచ్చు. వివిధ ప్రదేశాల్లో ఇన్ఫెక్షన్లను నివారించడానికి వివిధ వైద్య పరికరాల మీద పూతగానూ వాడడానికి అవకాశం ఉంటుంది.
(Visitor Counter : 209
ఆర్థిక మంత్రిత్వ శాఖ
భారతదేశంలో 15,000 కోట్ల రూపాయల పెట్టుబడి తో ముడిపడిన మెసర్స్ యాంకరేజ్ఇన్ ఫ్రాస్ట్రక్చర్ ఇన్వెస్ట్ మెంట్ హోల్డింగ్ లిమిటెడ్ తాలూకు ఎఫ్ డి ఐ ప్రతిపాదనకు ఆమోదం తెలిపిన మంత్రిమండలి
ఈ పెట్టుబడి తో మౌలిక సదుపాయాలు- నిర్మాణం రంగం తో పాటు విమానాశ్రయరంగాని కి కూడా ఒక పెద్ద ఉత్తేజం లభిస్తుంది
ఇటీవలేప్రకటించిన నేశనల్ మానిటైజేశన్ పైప్ లైన్  కి చెప్పుకోదగ్గ ప్రోత్సాహంలభిస్తుంది;ఎందుకంటే ఈ చర్య ప్రభుత్వ యాజమాన్యం లోని మౌలిక సదుపాయాల సంపత్తులను కౌలు కు ఇవ్వడం  ద్వారాఆదాయాన్ని సంపాదించడం లో తోడ్పాటు లభిస్తుంది
మెసర్స్ యాంకరేజ్ ఇన్ ఫ్రాస్ట్రక్చర్ ఇన్వెస్టమెంట్ హోల్డింగ్ లిమిటెడ్ లో 15,000 కోట్ల రూపాయల వరకు పెట్టుబడి ని పెట్టే ఒక ప్రత్యక్ష విదేశీ పెట్టుబడి  ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన ఆర్థిక వ్యవహారాల మంత్రివర్గ సంఘం  సమావేశం ఆమోదం తెలిపింది. మెసర్స్ యాంకరేజ్ ఇన్ ఫ్రాస్ట్రక్చర్ ఇన్వెస్టమెంట్ హోల్డింగ్ లిమిటెడ్ మౌలిక సదుపాయాలు- నిర్మాణం, అభివృద్ధి రంగాల లో  పెట్టుబడి పెట్టేటందుకు ప్రత్యేకం గా ఆరంభించినటువంటి ఒక భారతీయ పెట్టుబడి హోల్డింగ్ కంపెనీ. ఈ ఎఫ్ డిఐ లో యాంకరేజ్ తాలూకు బెంగళూరు ఇంటర్ నేశనల్ ఎయర్ పోర్ట్ లిమిటెడ్ వాటా ను బదలాయించడం, మెసర్స్ యాంకరేజ్ ఇన్ ఫ్రాస్ట్రక్చర్ ఇన్వెస్ట్ మెంట్ హోల్డింగ్ లిమిటెడ్ లో 2726247 ఓంటారియో ఇంక్ ద్వారా 950 కోట్ల రూపాయల పెట్టుబడి అనేవి కూడా కలసివుంటాయి. కెనడా కు చెందిన అతి పెద్ద నిశ్చిత లాభాల పెన్శన్ ప్లాన్ లలో ఒకటైన ఓమెర్స్ తాలూకు పూర్తి యాజమాన్యం లో నడుస్తున్నటువంటి అనుబంధ సంస్థే ఒఎసి.
మౌలిక సదుపాయాల కల్పన రంగం, నిర్మాణ రంగం లతో పాటు విమానాశ్రయాల రంగాని కి కూడా ఒక పెద్ద ప్రోత్సాహం ఈ పెట్టుబడి ద్వారా లభించబోతోంది. ప్రైవేటు భాగస్వామ్యం మాధ్యమం ద్వారా ప్రపంచ శ్రేణి విమానాశ్రయాలను, రవాణా సంబంధిత మౌలిక సదుపాయాల ను అభివృద్దిపరచాలని భారత ప్రభుత్వం తలపెట్టిన ప్రణాళిక కు ఈ పెట్టుబడి చాలా వరకు ఊతాన్ని అందించగలుగుతుంది. ఇటీవల ప్రకటించిన నేశనల్ మానిటైజేశన్ పైప్ లైన్  కి కూడా ఒక గణనీయమైన ఉత్తేజం ఈ పెట్టుబడి తో అందనుంది. ఎందుకంటే ఈ చర్య తో ప్రభుత్వ యాజమాన్యం లోని మౌలిక సదుపాయాల సంబంధిత సంపత్తుల ను ప్రైవేటు ఆపరేటర్ ల కు కౌలు కు ఇచ్చి ఆదాయాన్ని ఆర్జించడం లో దోహదం లభించనుంది. రహదారులు, రైలు మార్గాలు, విమానాశ్రయాలు, క్రీడా మైదానాలు, విద్యుత్తుప్రసార మార్గాలు, ఇంకా గ్యాస్ ను సరఫరా చేసే గొట్టపు మార్గాలు వంటివి ప్రభుత్వ యాజమాన్యం లోని మౌలిక సదుపాయాల సంబంధి సంపత్తుల లో భాగం గా ఉన్నాయి. నేశనల్ మానిటైజేశన్ పైప్ లైన్  కిందకు వచ్చే కొన్ని రంగాల లో డౌన్ స్ట్రీమ్ ఇన్వెస్ట్ మెంట్ చేసేందుకు మెసర్స్ యాంకరేజ్ ఇన్ ఫ్రాస్ట్రక్చర్ ఇన్వెస్ట్ మెంట్ హోల్డింగ్ లిమిటెడ్ ఒక ప్రతిపాదన తో వచ్చింది.
ఈ పెట్టుబడి తో ప్రత్యక్ష ఉపాధి కల్పన కు బాట పడుతుంది. ఎందుకంటే మెసర్స్ యాంకరేజ్ ఇన్ ఫ్రాస్ట్రక్చర్ ఇన్వెస్ట్ మెంట్ హోల్డింగ్ లిమిటెడ్ ఏయే రంగాల లో అయితే డౌన్ స్ట్రీమ్ ఇన్వెస్ట్ మెంట్ ను చేసే ప్రతిపాదన తో ముందుకు వచ్చిందో ఆ రంగాలు మూలధనం మరియు ఉపాధి అవకాశాలు మెండు గా ఉన్నటువంటి రంగాలు గా ఉన్నాయి. నిర్మాణం తోను, నిర్మాణం తో ముడిపడ్డ సహాయక కార్యకలాపాల వారీ గా పరోక్ష ఉపాధి అవకాశాల ను సైతం ఈ పెట్టుబడి కల్పించనుంది.
రసాయనాలు, ఎరువుల మంత్రిత్వ శాఖ
ఔషధ కంపెనీల అక్రమాలకు తమ రహస్య ఆమోదం ఉందన్న తప్పుడు ప్రకటనలను ఖండించిన ఎన్పీపీఏ
జాతీయ ఔషధ ధరల నిర్ణయ ప్రాధికార సంస్థ  భారత ప్రభుత్వ రసాయనాలు-ఎరువుల మంత్రిత్వశాఖలోని ఔషధ విభాగం పరిధిలోగల ఒక నియంత్రణ సంస్థ. దేశవ్యాప్తంగా ప్రజలకు అందుబాటు ధరలో మందులు లభ్యమయ్యే విధంగా నిర్దేశిత, అనిర్దేశిత ఔషధ సమ్మేళనాల గరిష్ఠ ధరలను నిర్ణయించి, వాటి అమలును పర్యవేక్షించడం ఈ సంస్థ బాధ్యత. కాగా, అక్రమ పద్ధతులకు పాల్పడుతున్న ఔషధ కంపెనీలు ఒకే గరిష్ఠ ధరగల అనేక మందులను వివిధ రంగాలకు విభిన్న ధరలతో విక్రయిస్తున్నాయని, ఇందుకు ‘ఎన్పీపీఏ’ రహస్య ఆమోదం కూడా ఉన్నదని “జమ్ము ఫార్మస్యూటికల్ డిస్ట్రిబ్యూటర్స్ అసోసియేషన్”  ఆరోపించినట్లు 2021 సెప్టెంబరు 22వ తేదీన ‘ది డైలీ ఎక్సెల్సియర్’ ఒక కథనం వెలువరించింది.
అయితే, ఔషధ కంపెనీల అక్రమాలకు తమ రహస్య ఆమోదం ఉందన్న తప్పుడు ప్రకటనలను తీవ్రంగా ఖండిస్తున్నట్లు ఎన్పీపీఏ స్పష్టం చేసింది. నిర్దేశిత ఔషధ సమ్మేళనాలు, కొత్త మందులకు తాము నిర్దేశించిన చిల్లర ధరలను ఉల్లంఘిస్తే ‘ఎన్పీపీఏ’ ఎట్టి పరిస్థితుల్లోనూ సహించబోదని, కచ్చితంగా చర్యలు తీసుకుంటామని స్పష్టం చేసింది. అదేవిధంగా ఔషధ ధరల నియంత్రణ ఆదేశాలు -2013లోని 20వ పేరాలో పేర్కొన్న మేరకు గడచిన 12 నెలల్లో అనిర్దేశిత మందుల గరిష్ఠ చిల్లర ధరలను 10 శాతానికిపైగా పెంచినా చర్చలు తప్పవని పేర్కొంది.
కాగా... వివిధ రంగాలకు వర్తించే గరిష్ఠ ధర/గరిష్ఠ చిల్లర ధరకన్నా తక్కువకు ఔషధ కంపెనీలు మందులు విక్రయించే అంశం ‘ఎన్పీపీఏ’ పరిధిలోకి రాదని కూడా స్పష్టం చేసింది. ఇది పూర్తిగా ఆయా కంపెనీల వాణిజ్య సంబంధిత నిబంధనల ప్రకారం సాగుతుందని, ఇది ‘ఎన్పీపీఏ’ నియంత్రణ చట్రానికి లోబడి ఉండదని విశదీకరించింది.
ప్రధాన మంత్రి కార్యాలయం
సోమ్ నాథ్ లో కొత్త సర్క్యూట్హౌస్ ను జనవరి 21నాడు ప్రారంభించనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ సోమ్ నాథ్ లో కొత్త సర్క్యూట్ హౌస్ ను 2022వ సంవత్సరం జనవరి 21వ తేదీ నాడు ఉదయం 11 గంటల కు వీడియో కాన్ఫరెన్స్ మాధ్యమం ద్వారా ప్రారంభించనున్నారు. ఈ ప్రారంభోత్సవం ముగిసిన తరువాత ప్రధాన మంత్రి ప్రసంగ కార్యక్రమం ఉంటుంది.
సోమనాథ్ ఆలయాన్ని ప్రతి ఏటా భారతదేశం నుంచే కాకుండా విదేశాల నుంచి కూడా లక్షల కొద్దీ భక్తజనం సందర్శిస్తుంటారు. ప్రస్తుతం ఉన్నటువంటి ప్రభుత్వ సదుపాయం దేవాలయానికి బాగా దూర ప్రాంతం లో నెలకొని ఉన్న కారణం గా కొత్త సర్క్యూట్ హౌస్ ను ఏర్పాటు చేయవలసిన అవసరం ఎంతయినా ఉందని భావించడం జరిగింది. కొత్త సర్క్యూట్ హౌస్ ను 30 కోట్ల రూపాయలకు పైగా ఖర్చు తో నిర్మించడమైంది. ఈ కొత్త సర్క్యూట్ హౌస్ దేవాలయానికి దగ్గర లో ఉంది. దీనిలో గదులు, అతి ప్రముఖులు అయిన వారికి బస సదుపాయాలు, డీలక్స్ రూములు, సమావేశాల నిర్వహణ కు అనువైన గది, సభాభవనం మొదలైనవి సహా అగ్ర శ్రేణి సదుపాయాల ను సమకూర్చడం జరిగింది. ప్రతి ఒక్క గది లో నుంచి సముద్రం తాలూకు దృశ్యం కనపడే విధం గా ఈ నిర్మాణాన్ని తీర్చిదిద్దడమైంది.
ప్రధాన మంత్రి కార్యాలయం
పుల్ వామా అమరవీరుల కు శ్రద్ధాంజలి ని అర్పించిన ప్రధాన మంత్రి
పుల్ వామా లో అమరులు అయిన వారికి ప్రధాన మంత్రి శ్రీ నరేంద్ర మోదీ శ్రద్ధాంజలి ని అర్పించారు.
ప్రధాన మంత్రి ఒక ట్వీట్ లో -
‘‘మనం ఇదే రోజు న పుల్ వామా లో కోల్పోయిన మన వీర నాయకుల ను స్మరించుకొంటున్నాం. మనం వారి సర్వోన్నత బలిదానాన్ని ఎన్నటికీ మరువబోం. వారి సాహసం ఒక బలమైనటువంటి మరియు అభివృద్ధి చెందినటువంటి భారతదేశాన్ని నిర్మించడానికి మనకు ప్రేరణ ను అందిస్తూ ఉంటుంది.’’ అని పేర్కొన్నారు.
ప్రధాన మంత్రి కార్యాలయం
ఆంధ్ర ప్రదేశ్ లోని చిత్తూరు లోజరిగిన ఒక బస్సు దుర్ఘటన లో వ్యక్తులు మరణించడం పట్ల సంతాపాన్ని వ్యక్తం చేసినప్రధాన మంత్రి; బాధితుల కు పిఎమ్ఎన్ఆర్ఎఫ్ నుంచి పరిహారం చెల్లింపునకు ప్రధానమంత్రి ఆమోదం తెలిపారు
ఆంధ్ర ప్రదేశ్ లోని చిత్తూరు లో జరిగిన ఒక బస్సు దుర్ఘటన లో ప్రాణనష్టం సంభవించడం పట్ల ప్రధాన మంత్రి శ్రీ నరేంద్ర మోదీ దు:ఖాన్ని వ్యక్తం చేశారు.
ప్రధాన మంత్రి జాతీయ సహాయ నిధి  నుంచి మృతుల కు ఒక్కొక్కరి కి 2 లక్షల రూపాయల వంతున పరిహారాన్ని వారి దగ్గరి సంబంధికుల కు మరియు ప్రమాదం లో గాయపడ్డ వ్యక్తుల కు తలా 50,000 రూపాయల వంతు న పరిహారాన్ని ఇచ్చేందుకు కూడా ప్రధాన మంత్రి ఆమోదం తెలిపారు.
ప్రధాన మంత్రి కార్యాలయం ఒక ట్వీట్ లో –
ఆంధ్ర ప్రదేశ్ లోని చిత్తూరు లో జరిగిన ఒక దు:ఖదాయకమైన బస్సు దుర్ఘటన లో వ్యక్తులు చనిపోయినందుకు దు:ఖిస్తున్నాను. ఆప్తుల ను కోల్పోయి శోకం లో మునిగిపోయిన కుటుంబాల కు ఇదే నా సంతాపం. ఈ ప్రమాదం లో గాయపడ్డ వ్యక్తులు త్వరలోనే కోలుకొంటారని నేను ఆశిస్తున్నాను.
మృతుల దగ్గరి సంబంధికుల కు 2 లక్షల రూపాయల వంతు న మరియు గాయపడ్డ వారికి 50,000 రూపాయల వంతు న పిఎమ్ఎన్ఆర్ఎఫ్ నుంచి ఇవ్వడం జరుగుతుంది: PM@narendramodi ’’ అని తెలియజేసింది.
ప్రధాన మంత్రి కార్యాలయం
మహిళల గౌరవాన్ని పరిరక్షించడానికి మరియు వారి సశక్తీకరణ కు మా ప్రభుత్వం కట్టుబడి ఉంది: ప్రధాన మంత్రి
మహిళ ల గౌరవాన్ని పరిరక్షించడానికి మరియు వారి సశక్తీకరణ కు మా ప్రభుత్వం కట్టుబడి ఉంది అని ప్రధాన మంత్రి శ్రీ నరేంద్ర మోదీ అన్నారు. దీనికి ఇండియా పోస్ట్ ప్రారంభించిన ‘‘మహిళా సమ్మాన్ బచత్ పత్ర’’ అత్యుత్తమమైనటువంటి ఉదాహరణ గా ఉంది అని కూడా శ్రీ నరేంద్ర మోదీ అన్నారు.
మహిళా సమ్మాన్ పొదుపు ధ్రువపత్రాలు, 2023 తాలూకు రాజపత్ర ప్రకటనల ను ఆర్థిక మంత్రిత్వ శాఖ జారీ చేసింది. ఆ ధ్రువపత్రాల ను 1.59 లక్షల తపాలా కార్యాలయాల లో వెనువెంటనే అందుబాటు లోకి తీసుకు రావడమైంది. ‘ఆజాదీ కా అమృత్ మహోత్సవ్’ కు గుర్తు గా ఈ పథకాన్ని కేంద్ర ఆర్థిక శాఖ మంత్రి 2023-24 బడ్జెటు లో ప్రకటించారు. మరి ఇది ఆర్థిక సేవల ను అందరి కి అందుబాటులోకి తీసుకురావడం తో పాటు గా బాలిక లు సహా మహిళ ల సశక్తీకరణ దిశ లో ఒక ముఖ్యమైనటువంటి చర్య గా కూడాను ఉంది.
ఇండియా పోస్ట్ యొక్క పలు ట్వీట్ లకు ప్రధాన మంత్రి సమాధానాన్ని ఇస్తూ,
‘’మహిళ ల సమ్మానం మరియు సశక్తీకరణ కోసం మా ప్రభుత్వం కట్టుబడి ఉంది మరి ‘‘మహిళా సమ్మాన్ బచత్ పత్ర్’’ దీనికి అతి ఉత్తమం అయినటువంటి ఉదాహరణ గా ఉంది’’ అని ఒక ట్వీట్ లో పేర్కొన్నారు.
https://pib.gov.in/PressReleasePage.aspx?PRID=1912742”
మంత్రిమండలి
‘‘ప్రత్యేకమైన నైపుణ్యం కలిగిన శ్రామికుడి’’ అంశం లో భాగస్వామ్యానికి సంబంధించి భారతదేశానికి, జపాన్ కు మధ్య సహకార పూర్వక ఒప్పంద పత్రం పై సంతకాలకు ఆమోదం తెలిపిన మంత్రిమండలి
‘‘ప్రత్యేక నైపుణ్యం కలిగిన శ్రామికుడి’’ అంశం లో భాగస్వామ్యానికి సంబంధించిన సముచిత వ్యవస్థ నిర్వహణ కు ఉద్దేశించిన ఒక ప్రాథమిక స్వరూపం పై భారతదేశం ప్రభుత్వానికి, జపాన్ ప్రభుత్వానికి మధ్య ఒక సహకార పూర్వక ఒప్పంద పత్రం పై సంతకాల కు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
వివరాలు:
నైపుణ్యం కలిగిన భారతీయ శ్రామికులను పంపడానికి, వారిని స్వీకరించడానికి భారతదేశం, జపాన్ ల మధ్య భాగస్వామ్యం, సహకారం ల తాలూకు ఒక సంస్థాగత యంత్రాంగానికి ప్రస్తుత సహకార పూర్వక ఒప్పందం చోటు కల్పిస్తుంది. ఈ వర్కర్ లు జపాన్ లో పద్నాలుగు ప్రత్యేక రంగాల లో పని చేయడానికి అవసరమైన విశిష్ట నైపుణ్యం తో పాటు జపాన్ భాష తాలూకు పరీక్ష లో కూడా అర్హత ను సంపాదించుకొని ఉంటారు. ఈ భారతీయ శ్రామికులకు ‘‘స్పెసిఫైడ్ స్కిల్డ్ వర్కర్’’ పేరు తో ఒక కొత్త నివాస హోదా ను జపాన్ ప్రభుత్వం మంజూరు చేయనుంది.
అమలు వ్యూహం:
ఈ ఎమ్ఒసి అమలుకు సంబంధించిన తదుపరి చర్యలను తీసుకోవడానికి గాను ఒక సంయుక్త కార్యాచరణ సమూహాన్ని, ఈ ఎమ్ఒసి లో భాగంగా, ఏర్పాటు చేయడం జరుగుతుంది.
ప్రధాన ప్రభావం:
ఈ సహకార పూర్వక ఒప్పందం  ప్రజలకు-ప్రజలకు మధ్య సంబంధాలను పెంపొందిస్తుంది. శ్రామికులు, వృత్తి నైపుణ్యం కలిగిన వారు భారతదేశం నుంచి జపాన్ కు రాకపోకలను జరపడాన్ని ప్రోత్సహిస్తుంది.
లబ్ధిదారులు:
పద్నాలుగు రంగాలకు చెందిన నిపుణులైన భారతీయ శ్రామికులకు జపాన్ లో పని చేసేందుకు ఇప్పటి కంటే ఎక్కువగా ఉద్యోగ అవకాశాలు దక్కనున్నాయి. ఆ పద్నాలుగు రంగాలలో.. నర్సింగ్ కేర్; భవనాలను శుభ్రపరచడం; మెటీరియల్ ప్రోసెసింగ్ పరిశ్రమ; పరిశ్రమల లో ఉపయోగించే యంత్రాల తయారీ; విద్యుత్తు, ఎలక్ట్రానిక్ సమాచారానికి సంబంధించిన పరిశ్రమ; నిర్మాణ రంగం; నౌకా నిర్మాణం మరియు నౌకలకు సంబంధించిన పరిశ్రమ; ఆటోమొబైల్ నిర్వహణ; విమానయానం; లాడ్జింగ్ రంగం; వ్యవసాయ రంగం; మత్స్య పరిశ్రమ; ఆహారం మరియు పానీయాల తయారీ పరిశ్రమ; ఆహార సేవల పరిశ్రమ.. వంటి రంగాలు ఉన్నాయి.
వాణిజ్యం, పరిశ్రమల మంత్రిత్వ శాఖ
భవిష్యత్పై దృష్టి, నిర్ణయాత్మకత కలగలిసి భారత్లో దృఢమైన అంకుర పర్యావరణ వ్యవస్థను అందించింది: శ్రీ పియూష్ గోయల్
భవిష్యత్పై దృష్టి, నిర్ణయాత్మకత కలగలిసి భారతదేశానికి దృఢమైన అంకుర సంస్థల  పర్యావరణ వ్యవస్థను అందించిందని వాణిజ్య, పరిశ్రమల శాఖ మంత్రి శ్రీ పియూష్ గోయల్ అన్నారు. మొదటి షాంఘై కోఆపరేషన్ ఆర్గనైజేషన్  స్టార్టప్ ఫోరం ప్రారంభోత్సవంలో పాల్గొన్న ఆయన మాట్లాడుతూ మన యువతే మన సంపద అని అన్నారు. ప్రస్తుత దుర్బలత్వం మరియు అనిశ్చితి సమయంలో వారు తగిన చురుకుదనం, అనుకరణ మరియు తమ సామర్థ్యంతో మేటిగా స్పందించారని ఆయన వివరించారు. ఇటీవలి కాలంలో ఏర్పడిన తీవ్ర ప్రతికూలతను భవిష్యత్తులో గొప్ప సాంభవ్యతగా మార్చగల సామర్థ్యాన్ని మన అంకుర సంస్థలు ప్రదర్శించాయని శ్రీ గోయల్ అన్నారు. అనేక సందర్భాలలో సమయానుకూలమైన, తక్కువ ఖర్చుతో కూడిన మేటి పరిష్కారాలను ఇవ్వడానికి అధిక శక్తిని, ఉత్సాహాన్ని ప్రదర్శించినందుకు గాను మంత్రి భారత స్టార్టప్లను ఈ వేదికపై ప్రశంసించారు. "వృద్ధి విషయంలో మనకు గల తృష్ణను ప్రదర్శిస్తూ
(కోవిడ్ కాలంలో లక్షల మంది భారతీయులకు నేర్చుకోవడానికి వీలుగా కంటెంట్ పొందేందుకు ఉచిత ప్రాప్యతనందించేందుకు గాను ఉన్నత స్థాయి, విద్య కోసం ఎడ్యూటెక్ యాప్లు అందుబాటులోకి వచ్చాయని ఆయన అన్నారు. అనేక రంగాలు డిజిటల్ దిశగా అడుగులు వేసేలా మన యువకులు అనేక క్లిష్టమైన యాప్స్ సృష్టించారు. ఇవి ఆయా రంగాలు కోవిడ్ మహమ్మారి సమస్యల్ని విశ్వాసంతో ఎదుర్కోనేలా సహాయపడ్డాయి. దీంతో మేము ఆర్థిక వ్యవస్థను అన్లాక్ చేసి ఆర్థిక కార్యకలాపాలను విస్తరించినప్పుడు ఆయా సంస్థలు విజయవంతంగా బయటపడ్డాయి.” అని ఆయన వివరించారు. కోవిడ్ మహమ్మారి విస్తరణ నేపథ్యంలో మన ఉత్తమమైన పద్ధతులను, జ్ఞానాన్ని పంచుకోవడం, కార్పొరేట్లు & పెట్టుబడిదారులను నిమగ్నం చేయడం, మూలధన మానిటైజింగ్ & సమీకరించడం, ఇంక్యుబేటర్లను ఏర్పాటు చేయడం మరియు ఎక్స్పోజర్ & స్కేల్ అందించే విషయంలో భారతదేశంలోని యువ సంస్థలు వేగంగా చాలా సరళంగా స్పందించాయని శ్రీ గోయల్ చెప్పారు. వీటి ద్వారా స్టార్టప్ల వినూత్న ఆలోచనలతో భారీగా ఎంగేజ్మెంట్ పొందుతాయని చెప్పారు.
మొదటి జాతీయ స్టార్టప్ అవార్డు కార్యక్రమంలో భారతదేశం చాలా ఆసక్తికరమైన స్టార్టప్లను గుర్తించిందని శ్రీ గోయల్ అన్నారు. "దేశంలో మరిన్ని స్టార్టప్లు అద్భుతమైన ఆలోచనలతో ముందుకు రావడానికి మేము తగు ప్రోత్సాహకరమైన ఫ్రేమ్వర్క్ను అందించాము" అని ఆయన వివరించారు. అంకుర సంస్థలతో తగిన కార్యక్రమాల ఎంగేజ్మెంట్ విషయంలో ప్రధాని ముందంజలో ఉన్నారని ఆయన అన్నారు. "స్టార్టప్లు ఆవిష్కరణ శక్తిని వ్యక్తపరిచే.. ఘాతాంక వృద్ధి ఇంజిన్లు" అని ప్రధానమంత్రి శ్రీ నరేంద్ర మోడీ అభివర్ణించారని ఆయన వివరించారు. అంకుర సంస్థలతో మహిళా వ్యవస్థాపకతను ప్రోత్సహించడానికి ప్రత్యేకమైన చర్చలతో సహా పలు సెషన్లను చేర్చేలా ఎస్సీవో చూపిన చొరవను శ్రీ గోయల్ ప్రశంసించారు. భారతదేశంలో పెద్ద సంఖ్యలో స్టార్టప్లను మహిళలు స్థాపించరని ఆయన ఈ సందర్భంగా గుర్తు చేశారు. ఎస్సీఓ పరిధిలోని సభ్య దేశాలలో ఆవిష్కరణ స్ఫూర్తి పెంపొందించడానికి, ఎంగేజ్మెంట్ను విస్తరించడానికి అన్ని సభ్య దేశాల సానుకూల వైఖరి యొక్క ప్రతిబింబమే ఈ రోజు ఎస్సీఓ స్టార్టప్ ఫోరమ్ ప్రారంభం అని శ్రీ గోయల్ అన్నారు. వ్యవస్థాపకత స్ఫూర్తి అనే అంశమే ఎస్సీఓ సభ్య దేశాలను ఒకదానితో మరోకదానిని దగ్గరకు చేర్చిన అంశమని ఆయన అన్నారు. ఎస్సీఓ స్టార్టప్ ఫోరం ప్రారంభించడం అందరిలోనూ ఆవిష్కరణలను పెంపొందించడానికి అన్ని సభ్య దేశాల సానుకూల వైఖరిని ప్రతిబింబిస్తుందని ఆయన తెలిపారు. అన్ని సభ్య దేశాల స్టార్టప్లతో ఎంగేజ్మెంట్ అంకుర సంస్థల పర్యావరణ వ్యవస్థలను మరింత అభివృద్ధి చేస్తుంది. అంకుర సంస్థల దృష్టిని మరింతగా ప్రోత్సహిస్తుంది, విస్తరిస్తుందని తెలిపారు.
సాంస్కృతిక మంత్రిత్వ శాఖ
రాజా రవివర్మ 172వ జయంతి సందర్భంగా వర్చువల్ టూర్ విధానంలో నేషనల్ గ్యాలరీ ఆఫ్ మోడర్న్ ఆర్ట్ నివాళి
ప్రముఖ చిత్రకారుడు రాజా రవివర్మ 172వ జయంతి సందర్భంగా నేషనల్ గ్యాలరీ ఆఫ్ మోడర్న్ ఆర్ట్ వర్చువల్ టూర్ ద్వారా నివాళి అర్పించింది. తమ వద్ద రిజర్వ్ లో ఉన్న కలెక్షన్ నుంచి ఆయన కళాకృతులతో వర్చువల్ టూర్ సిద్ధం చేసింది. ఈ దిగువ లింక్ ద్వారా దాన్ని చూడవచ్చు.
http://www.ngmaindia.gov.in/virtual-tour-of-raja-ravi-varma.asp
రాజా రవివర్మ కేరళకు చెందిన ఒక రాజకుటుంబంలో జన్మించారు. యూరోపియన్ టెక్నిక్ లతో ఆయన స్వయంగానే చిత్రలేఖనం నేర్చుకున్నారు. ఆయిల్ ఆయిల్ వర్ణ చిత్రాలు వేయడంలో రాజా రవివర్మ ప్రముఖుడన్న విషయం ఎవరూ ఖండించలేరు. ఆయన ఎంతో తేలిగ్గా యూరోపియన్ సహజత్వం ఉట్టిపడేలా చిత్రాలు వేసే వారు. భారత సాంప్రదాయిక చిత్రలేఖనానికి, యూరోపియన్ ఆధునిక చిత్రలేఖనానికి మధ్య పరివర్తిత దశలో ఆయన నిలిచారు. రెండింటినీ మిశ్రమం చేసి ఆహ్లాదకరమైన సిద్ధాంతాలతో తన సొంత స్టైల్ ఏర్పాటు చేసుకున్నారు. ఆయన జీవించి ఉన్న కాలంలో సమకాలీనులైన భారతీయులు తమ ఊహాత్మక శక్తితో ఉత్సుకత చూపే భారతీయ ఇతిహాస కథలకు ప్రాణం పోసేలా రవివర్మ చిత్రాలు గీసి అందించారు. రాజారవివర్మ చరిత్రాత్మక నాటకీయత కళ్లకు కట్టినట్టుగా గీసిన చిత్రాలు దాదా సాహెబ్ ఫాల్కే, బాబూరావు పెయింటర్ వంటి నాటి చిత్రసీమ ప్రముఖులను ఎంతో ప్రభావితం చేశారని కళావిభాగానికి చెందిన చరిత్రకారులు చెబుతూ ఉంటారు.
నిలువెత్తు చిత్రాలు గీయడంలో ఆయన సిద్ధహస్తుడు. అలాగే చారిత్ర దృశ్యాలు, మహిళా దృశ్యాలు వంటి భిన్న తరహా చిత్రాలు గీయడంలో ఆయన ప్రావీణ్యం సంపాదించారు. చక్కని చిత్రాలు గీయడానికి ఆకర్షణీయమైన నిలువెత్తు మానవాకృతులను, ఇతర దృశ్యాలను కళ్లారా వీక్షించేందుకు రవివర్మ దేశం నలుమూలలు సందర్శించారు. అత్యధికంగా డిమాండు గల చిత్రాలను తక్కువ ఖర్చుతో ఆయిల్ పెయింట్ అని భ్రమింపచేసేలా ముద్రించేందుకు జర్మన్ టెక్నాలజీతో ఆయన ఒక ప్రెస్ కూడా ఏర్పాటు చేసుకున్నారు. ఆ నాటి సంస్కృతిని కళ్లకు కట్టినట్టు చూపించి అందరి హృదయాలను దోచుకున్న ఆ చిత్రాలను అతి వేగంగా ముద్రించి విక్రయించే వారు. మతపరమైన, ఐతిహాసిక పాత్రలను కళ్లకు కట్టినట్లుగా చిత్రించిన నిలువెత్తు చిత్రాలు, భావాలు దేశం యావత్తును కట్టిపడేసి అబ్బురపరిచాయి. రవివర్మ చక్కని చిత్రకారుడే కాకుండా కవి, పండితుడు, రాబోయే కాలాన్ని ముందుగానే ఊహించిన భవిష్యత్ ద్రష్ట.
ఆరోగ్య, కుటుంబ సంక్షేమ మంత్రిత్వ శాఖ
కోలుకున్నవారు 16 లక్షలు, కోలుకున్నవారి శాతం దాదాపు 70 పాజిటివ్ లలో మరణాలు 2% లోపే
సమర్థవంతమైన నిరోధక చర్యలు, సమగ్రంగా పరీక్షల సంఖ్య బాగా పెంచటం, ప్రామాణికమైన చికిత్సా పద్ధతులు విజయవంతంగా అమలు చేయటం వల్ల కోవిడ్ బాధితులలో కోలుకున్నవారి శాతం ఈరోజుకు దాదాపు 70% కు చేరింది. ఇలా ఎక్కువమంది కోలుకొని ఆస్పత్రుల నుంచి డిశ్చార్జ్ అవుతూనో ఇళ్లలో ఐసొలేషన్ నుంచి బయటికి రావటమో జరుగుతూ ఉండటంతో మొత్తం కోలుకున్నవారి సంఖ్య 15,83,489 కు చేరింది. గడిచిన 24 గంటల్లో కోవిడ్ నుంచి కోలుకున్నవారే 47,746 మంది నమోదయ్యారు.
ప్రస్తుతం కరోనా వైరస్ సోకి చికిత్సలో ఉన్నవారి సంఖ్య 6,39,929 గా నమోదైంది. అంటే, మొత్తం పాజిటివ్ నిర్థారణ అయినవారిలో 28.21% మాత్రమే. వీళ్ళందరికీ చికిత్స జరుగుతోంది. అలా కోలుకున్నవారి సంఖ్య క్రమంగా పెరుగుతూ ఉండటంతో చికిత్సలో ఉన్నవారికీ, డిశ్చార్జ్ అయినవారికీ మధ్య అంతరం బాగా పెరుగుతూ వస్తోంది. ప్రస్తుతం ఆ అంతరం దాదాపు 9.5 లక్షలకు చేరింది. " పరీక్షించు, ఆనవాలు పట్టు, చికిత్స అందించు " అనే త్రిముఖ వ్యూహం ఫలితంగా ఆశించిన ఫలితాలు అందుతున్నాయి. చికిత్సలో ఉన్నవారి కంటే కోలుకున్నవారి శాతం ఎక్కువగా ఉండటానికి ఇదే ప్రధాన కారణం.
ఆస్పత్రులలో ప్రామాణిక చికిత్సావిధానాల మీద దృష్టి కేంద్రీకరించటం, సకాలంలో చికిత్స అందేలా చూడటానికి ఆంబులెన్స్ ల సేవలు సద్వినియోగం చేసుకుంటూ బాధితుల తరలింపు, చికిత్స ఫలితంగా కోలుకునేవారి సంఖ్య పెరుగుతూ వస్తోంది. పాజిటివ్ గా తేలినవారిలో మరణాల సంఖ్య కూడా బాగా తగ్గుముఖం పట్టింది. ప్రపంచ సగటు కంటే బాగా తగ్గుతూ 2 శాతానికి దిగువన ఈరోజు 1.99% గా నమోదైంది.
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 107.70 కోట్ల డోసులను అందించారు.
గత 24 గంటల్లో 12,729 కొత్త కేసులు నమోదయ్యాయి.
రికవరీ రేటు 98.23% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 12,165 మంది కోలుకున్నారు. దీంతో, కోలుకున్నవారి మొత్తం సంఖ్య 3,37,24,959 కు పెరిగింది.
మొత్తం కేసుల్లో క్రియాశీల కేసులు 1% కంటే తక్కువగా, 0.43% వద్ద ఉన్నాయి. 2020 మార్చి నుంచి ఇది కనిష్ట స్థాయి.
దేశవ్యాప్త క్రియాశీల కేసుల సంఖ్య 1,48,922. ఇది 253 రోజుల కనిష్ట స్థాయి.
రోజువారీ పాజిటివిటీ రేటు  గత 32 రోజులుగా 2% కన్నా తక్కువగా ఉంది.
వారపు పాజిటివిటీ రేటు  గత 42 రోజులుగా 2% కన్నా తక్కువగా ఉంది.
ఇప్పటివరకు 61.30 కోట్ల కొవిడ్ పరీక్షలు చేశారు.